14 Kaha matšoenyeho a maholo a haufi, ha re batle ho lula re tšoenyehile ebe re ntse re re: ‘Na nka be ke ile ka eketsa tšebeletso ea ka ho Molimo? Ke hobane’ng ha ke ne ke sa be pula-maliboho ha ke ne ke e-na le monyetla oa ho etsa joalo? Ke’ng e ileng ea nthibela hore ke hahamalle ho ba mohlanka ea sebeletsang? Na ke ile ka etsa boiteko bo matla ba hore ke apare botho bo bocha? Na ke motho oa mofuta oo Jehova a o batlang lefatšeng la hae le lecha?’ Ho e-na le hore re tšoenyehe feela ka lipotso tseo tse fatang maikutlo, re lokela ho li sebelisa ho itlhahloba e le hore re tiise hore re etsa sohle seo re ka se khonang tšebeletsong ea Jehova. Ho seng joalo, re ka tsoela pele re phela ka tsela e tla etsa hore re ikoahlaee le ho feta.—2 Tim. 2:15.